पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में तेजी से फैल रहे करोना पर अंकुश लगाने के लिए सरकार ने रेड अलर्ट जन अनुशासन पखवाड़े के तहत लॉकडाउन लगाया है। बावजूद इसके व्यापारी गंभीर नहीं हो रहे हैं। गाइडलाइन के तहत गैर अनुमत दुकानों को भी रोजाना खोलकर दुकानदारी की जा रही है और इस दौरान इन दुकानों में ग्राहकों की भी भारी भीड़ जमा हो रही है।
इसी तरह का एक मामला जिले के खींवसर कस्बे में गुरुवार को सामने आया, जब जांच करने पर पता चला कि यहां लगातार व्यापारियों द्वारा गाइडलाइन में मिली छूट का फायदा उठाते हुए इस दौरान गैर अनुमत दुकानों को भी खोला जा रहा है और इन दुकानों में भारी भीड़ जमा कर ग्राहकी की जा रही है।
अब इन व्यापारियों को कोरोना गाइडलाइन की अवहेलना करना महंगा पड़ा गया है। मौके पर उपखंड प्रशासन ने छापामार कार्रवाई करते कस्बे की सभी गैर अनुमत दुकानों को 17 मई तक तक सीज करने की कार्रवाई कर दी है। अचानक हुई इस कार्रवाई से व्यापारियों में हड़कंप मचा हुआ है। वहीं खींवसर SDM राजकेश मीणा का कहना है की बार-बार समझाइश के बावजूद लापरवाही की जा रही थी, जिसके चलते अब कार्रवाई बेहद जरुरी हो गई थी।
व्यापारियों द्वारा कई दिनों से खोली जा रही थी गैर अनुमत दुकानें
गौरतलब है कि खींवसर कस्बें में गैर अनुमत दुकानों को खोलकर बाज़ारों में भारी भीड़ जमा करने का ये काम व्यापरियों द्वारा कई दिनों से किया जा रहा था। इस मामले को लेकर उपखण्ड प्रसाशन सहित जिला कलक्टर तक शिकायतें पहुंची थीं। पिछले दिनों अधिकारियों ने व्यापारियों के साथ बैठक कर सिर्फ अनुमत दुकानें खोलने और कोरोना गाइडलाइन के पालन को लेकर समझाइश भी की थी पर इसका कोई नतीजा नहीं निकला। व्यापारियों ने बैठक के बाद भी अनुमत दुकानों के साथ-साथ गैर अनुमत दुकानों को खोलना जारी रखा।
SDM ने सभी गैर अनुमत दुकानदारों पर कर दी कार्रवाई
गुरुवार को खींवसर SDM राजकेश मीणा भारी पुलिस जाब्ते के साथ कस्बे के बाज़ारों में पहुंचे और सभी गैर अनुमत दुकानों को 17 मई तक सीज करने की कार्रवाई करते हुए इन सभी दुकानों पर नोटिस चस्पा करवा दिए। इस दौरान इन सभी दुकानदारों को कोरोना गाइडलाइन की पालना के लिए पाबंद भी किया गया। कार्रवाई के दौरान SHO जसवंत रलिया, रीडर विजेंद्र सिंह, हेड कांस्टेबल घेवर राम व बलदेवराम सहित प्रशासनिक कर्मचारी व पुलिस जवान मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn